Diari Oficial de la Generalitat Valenciana


Sumari del DOGV 6385, del 27-10-2010 (2010/11222)

RESOLUCIÓ de 19 d'octubre de 2010, del director general de Cohesió Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc d'Intervenció de la Diputació Provincial de València.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6385

Data del DOGV
:   27-10-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/11441


Data del document
:   19-10-2010

Organisme emissor
:   Conselleria de Solidaritat i Ciutadania

Tipus de document
:   Resolució

RESOLUCIÓ de 19 d'octubre de 2010, del director general de Cohesió Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc d'Intervenció de la Diputació Provincial de València. [2010/11965]  
Efectuada pel president de la Diputació Provincial de València la convocatòria per a la provisió pel sistema de lliure designació del lloc d'intervenció i aprovades les bases mitjançant un Decret núm. 7.133 de data 30 de setembre de 2010, de conformitat amb el que disposa la disposició addicional segona, apartat 5.2 de la Llei 7/2007, de 12 d'abril, de l'Estatut Bàsic de l'Empleat Públic; en l'article 172.1 i 3 de la Llei 8/2010, del 23 de juny, de la Generalitat, de Règim Local de la Comunitat Valenciana; en la disposició addicional 7ª de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana; els articles 27 a 29 del Reial Decret 1732/1994, de 29 de juliol; i l'article 3.1 del Decret 159/1997, de 29 d'abril del Govern Valencià, resolc:  
Primer  
Donar publicitat a la convocatòria per a la provisió pel sistema de lliure designació del lloc d'intervenció de la Diputació Provincial de València, i a les bases que han de regir-la que es relacionen en l'annex de la present resolució.  
Segon  
La convocatòria i les bases a què es referix esta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la redacció donada per la Llei 4/1999, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 19 d'octubre de 2010.- El director general de Cohesió Territorial: Vicente Saurí Martí.  
Annex  
Bases que han de regir la convocatòria per a la provisió reglamentària del lloc de treball d'intervenció de la Diputació Provincial de València entre funcionaris amb habilitació de caràcter estatal, subescala d'intervenció tresoreria, categoria superior.  
1. Objecte  
Les presents bases tenen com a objecte regir la convocatòria que ha d'efectuar la Presidència de la corporació, per a cobrir pel sistema de convocatòria pública i lliure designació el lloc de treball les dades del qual s'expressen a continuació.   
Corporació: Diputació Provincial de València  
Denominació: interventor/a  
Classe: primera  
Nivell complement de destí: 30  
Complement específic: 4.649,16 €/mensuals.  
El lloc de treball que s'ha de cobrir es troba inclòs en la relació de llocs de treball de la Diputació de València, i el sistema de provisió és el de lliure designació entre funcionaris amb habilitació de caràcter estatal.  
La present convocatòria es regirà pel que preveu la disposició addicional segona apartat 5.2 de la Llei 7/2007, de 12 d'abril, de l'Estatut Bàsic de l'Empleat Públic, de conformitat amb la disposició addicional setena de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, així com els articles 172.1 i 3 i art. 174 de la Llei 8/2010, de 23 de juny, de la Generalitat, de Règim Local de la Comunitat Valenciana, i els articles 27 a 29 del Reial Decret 1732/1994, de 29 de juliol.  
2. Requisits  
Seran requisits indispensables per a concórrer a la convocatòria i poder exercir el lloc de treball en cas de ser nomenat:  
1. Estar integrat en l'escala d'habilitació de caràcter estatal, subescala intervenció tresoreria, categoria superior.  
2. Estar en possessió, almenys, del certificat de coneixement oral del valencià, expedit o homologat per la Junta Qualificadora de Coneixements del Valencià.  
3. Convocatòria  
La convocatòria serà remesa per la Presidència de la corporació a la Direcció General de Cohesió Territorial (Conselleria de Solidaritat i Ciutadania) de la Generalitat, i es remetrà posteriorment per eixe organisme autonòmic a la Direcció General de Cooperació Local del Ministeri de Política Territorial per a la publicació de l'oportú extracte en el Boletín Oficial del Estado.  
4. Sol·licituds  
4.1. Les sol·licituds es dirigiran a la Presidència de la Diputació de València, dins dels 15 dies naturals següents al de la publicació de l'extracte de la convocatòria en el Boletín Oficial del Estado.  
2. Juntament amb les sol·licituds, els aspirants acompanyaran els requisits, degudament acreditats, a què es referix la base 2, així com tots els altres documents que estimen oportú posar de manifest.  
5. Nomenament  
1. Una vegada conclòs el termini de presentació de sol·licituds, la Presidència de la corporació procedirà, si és el cas, i prèvia constatació de la concurrència dels requisits exigits en la convocatòria, a dictar la resolució corresponent en el termini d'un mes. Esta resolució haurà de ser motivada en referència al compliment, per part del candidat triat, dels requisits i especificacions exigits en la convocatòria i de la competència per a procedir al nomenament.  
2. De la resolució es donarà compte al Ple de la corporació, i es traslladarà a la Generalitat i a la Direcció General de Cooperació Local del Ministeri de Política Territorial per a anotació i publicació conjunta en el Boletín Oficial del Estado.  
6. Presa de possessió  
El termini per a la presa de possessió serà el previst en l'article 23 del Reial Decret 1732/1994, de 29 de juliol, i esta es traslladarà a la Generalitat als efectes oportuns.  
7. Normativa supletòria  
En allò no previst en les presents bases, serà aplicable el capítol V del Reial Decret 1732/94, de 29 de juliol i les prescripcions corresponents del Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovat per RD 364/95, de 10 de març.  
8. Impugnació  
Estes bases són definitives en via administrativa i contra les mateixes pot interposar-se, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, recurs de reposició potestativament davant del mateix òrgan que les haguera dictat en el termini d'un mes, comptador des de l'endemà a la publicació d'estes, o directament recurs contenciós administratiu davant dels jutjats contenciosos administratius de València, en el termini de dos mesos, comptats des de la data anteriorment indicada, en virtut del que preveu l'article 46 de la Llei Reguladora de la Jurisdicció Contenciosa Administrativa. No obstant això, els interessats podran interposar qualssevol altres recursos si ho estimen pertinent.